CELEX: 32007R1304
Language: da
Date: 2007-11-07 00:00:00
Title: Kommissionens forordning (EF) nr. 1304/2007 af 7. november 2007 om ændring af Rådets direktiv 95/64/EF, Rådets forordning (EF) nr. 1172/1998, Europa-Parlamentets og Rådets forordning (EF) nr. 91/2003 og (EF) nr. 1365/2006 i forbindelse med oprettelse af NST 2007 som fælles nomenklatur for transporteret gods med visse transportformer

8.11.2007   
            
            
               DA
            
            
               Den Europæiske Unions Tidende
            
            
               L 290/14
            
         
      KOMMISSIONENS FORORDNING (EF) Nr. 1304/2007
   af 7. november 2007
   om ændring af Rådets direktiv 95/64/EF, Rådets forordning (EF) nr. 1172/1998, Europa-Parlamentets og Rådets forordning (EF) nr. 91/2003 og (EF) nr. 1365/2006 i forbindelse med oprettelse af NST 2007 som fælles nomenklatur for transporteret gods med visse transportformer
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 95/64/EF af 8. december 1995 om statistisk registrering af godstransport og passagerbefordring ad søvejen (1), særlig artikel 12,
   under henvisning til Rådets forordning (EF) nr. 1172/98 af 25. maj 1998 om statistisk registrering af vejgodstrafikken (2), særlig artikel 3, stk. 4,
   under henvisning til Europa-Parlamentets og Rådets forordning (EF) nr. 91/2003 af 16. december 2002 om statistik over jernbanetransport (3), særlig artikel 4, stk. 5,
   under henvisning til Europa-Parlamentets og Rådets forordning (EF) nr. 1365/2006 af 6. september 2006 om statistik over godstransport ad indre vandveje (4), særlig artikel 9, og
   ud fra følgende betragtninger:
   
               (1)
            
            
               I henhold til direktiv 95/64/EF, forordning (EF) nr. 1172/98 og forordning (EF) nr. 91/2003 skal standardgodsnomenklaturen til transportstatistik (NST/R) anvendes ved klassificering af transporteret gods til brug for søtransportstatistik, vejgodstransportstatistik og jernbanetransportstatistik.
            
         
               (2)
            
            
               I henhold til forordning (EF) nr. 1365/2006 skal enten NST/R eller NST 2000 rev. 2 anvendes ved klassificering af transporteret gods til brug for statistik over godstransport ad indre vandveje.
            
         
               (3)
            
            
               I juni 2007 vedtog De Forenede Nationers Økonomiske Kommission for Europa (UNECE) en ny revision af NST 2000 (NST 2007) af hensyn til konsistensen med den reviderede NACE (den statistiske nomenklatur for økonomiske aktiviteter i Det Europæiske Fællesskab).
            
         
               (4)
            
            
               For at kunne udarbejde sammenlignelige statistikker over transporteret gods med alle relevante transportformer er det nødvendigt at indføre NST 2007 som fælles nomenklatur for transporteret gods med alle relevante transportformer; nomenklaturen bør anvendes af både medlemsstaterne, når de indsamler nationale data, og Kommissionen, når den formidler statistiske data om transporteret gods.
            
         
               (5)
            
            
               Direktiv 95/64/EF, forordning (EF) nr. 1172/98, forordning (EF) nr. 91/2003 og forordning (EF) nr. 1365/2006 bør derfor ændres i overensstemmelse hermed.
            
         
               (6)
            
            
               Foranstaltningerne i denne forordning er i overensstemmelse med udtalelse fra Udvalget for det Statistiske Program, der er nedsat ved Rådets afgørelse 89/382/EØF, Euratom (5) —
            
         UDSTEDT FØLGENDE FORORDNING:
   Artikel 1
   Ændring af direktiv 95/64/EF
   Bilag III til direktiv 95/64/EF erstattes af teksten i bilaget til nærværende forordning.
   Artikel 2
   Ændring af forordning (EF) nr. 1172/98
   Bilag D til forordning (EF) nr. 1172/98 erstattes af teksten i bilaget til nærværende forordning.
   Artikel 3
   Ændring af forordning (EF) nr. 91/2003
   Bilag J til forordning (EF) nr. 91/2003 erstattes af teksten i bilaget til nærværende forordning.
   Artikel 4
   Ændring af forordning (EF) nr. 1365/2006
   Bilag F til forordning (EF) nr. 1365/2006 erstattes af teksten i bilaget til nærværende forordning.
   Artikel 5
   Detaljeringsniveau i fællesskabsstatistikker
   Ved klassificering af godstype anvendes første niveau i NST 2007 (20 hovedgrupper).
   Artikel 6
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra referenceåret 2008 og vedrører data for 2008.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. november 2007.
      
         
            På Kommissionens vegne
         
         Joaquín ALMUNIA
         
         
            Medlem af Kommissionen
         
      
   
   
      (1)  EFT L 320 af 30.12.1995, s. 25. Senest ændret ved Kommissionens beslutning 2005/366/EF (EUT L 123 af 17.5.2005, s. 1).
   
      (2)  EFT L 163 af 6.6.1998, s. 1. Senest ændret ved Europa-Parlamentets og Rådets forordning (EF) nr. 1893/2006 (EUT L 393 af 30.12.2006, s. 1).
   
      (3)  EFT L 14 af 21.1.2003, s. 1. Ændret ved Kommissionens forordning (EF) nr. 1192/2003 (EUT L 167 af 4.7.2003, s. 13).
   
      (4)  EUT L 264 af 25.9.2006, s. 1. Ændret ved Kommissionens forordning (EF) nr. 425/2007 (EUT L 103 af 20.4.2007, s. 26).
   
      (5)  EFT L 181 af 28.6.1989, s. 47.
   
      BILAG
      NST 2007
      
                  Hovedgruppe
               
               
                  Beskrivelse
               
            
                  01
               
               
                  Produkter fra landbrug, jagt og skovbrug; fisk og fiskeprodukter
               
            
                  02
               
               
                  Stenkul og brunkul; råolie og naturgas
               
            
                  03
               
               
                  Metalmalm og produkter af anden råstofudvinding; tørv; uran og thorium
               
            
                  04
               
               
                  Fødevarer, drikkevarer og tobaksprodukter
               
            
                  05
               
               
                  Tekstiler og beklædningsartikler; læder og lædervarer
               
            
                  06
               
               
                  Træ og varer af træ og kork (undtagen møbler); varer af strå og flettematerialer; papirmasse, papir og papirvarer; trykt materiale og indspillede medier
               
            
                  07
               
               
                  Koks og raffinerede mineralolieprodukter
               
            
                  08
               
               
                  Kemiske produkter og kemofibre; gummi- og plastprodukter; nukleart brændsel
               
            
                  09
               
               
                  Andre ikke-metalholdige mineralske produkter
               
            
                  10
               
               
                  Metal; færdige metalprodukter, undtagen maskiner og udstyr
               
            
                  11
               
               
                  Maskiner og udstyr i.a.n.; kontormaskiner og computere; elektriske maskiner og apparater i.a.n.; telemateriel; medicinske instrumenter, præcisionsinstrumenter og optiske instrumenter; ure
               
            
                  12
               
               
                  Transportmidler
               
            
                  13
               
               
                  Møbler; andre færdigvarer i.a.n.
               
            
                  14
               
               
                  Sekundære råmaterialer; kommunalt affald og andet affald
               
            
                  15
               
               
                  Breve, pakker
               
            
                  16
               
               
                  Udstyr og materiel til godstransport
               
            
                  17
               
               
                  Gods, der flyttes i forbindelse med privat flytning og kontorflytning; bagage, der transporteres adskilt fra passagerer; motorkøretøjer, der flyttes med henblik på reparation; andet gods, der ikke er bestemt til markedet i.a.n.
               
            
                  18
               
               
                  Samlegods: En blanding af forskellige typer gods, som transporteres samlet
               
            
                  19
               
               
                  Uidentificerbart gods: Gods, som af en hvilken som helst grund ikke kan identificeres og derfor ikke kan henføres under gruppe 01-16
               
            
                  20
               
               
                  Andet gods i.a.n.